《西斋秋感二十首 其十四》
元代·方回

如仁故宜褒，小器自当贬。圣言存至公，功罪岂相□。

□□微此人，孰禦匪茹猃。归坫备大夫，亦已越绳检。

末季饶梼餮，妄自作崖厂。聘室至无算，食玉不云忝。

丝毫靡建立，日夜煽虐焰。攫啖知饱足，曾不如猿嗛。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。